b'\n_START_ARTICLE_\nMaglebylille\n_START_PARAGRAPH_\nMaglebylille var en mindre by p\xc3\xa5 Amager ved Sj\xc3\xa6lland, som m\xc3\xa5tte vike da K\xc3\xb8benhavns Lufthavn skulle utvide sitt areal. Byens beboere ble flyttet til de n\xc3\xa6rliggende byer Store Magleby og Drag\xc3\xb8r.\n_START_SECTION_\nHistorie\n_START_PARAGRAPH_\nByen nevnes allerede i en beretning fra 1370 som "Maghleby litl\xc3\xa6", og omkring \xc3\xa5r 1700 var byen den nest st\xc3\xb8rste p\xc3\xa5 Amager, kun overg\xc3\xa5tt av Store Magleby. En landingsbro til fiskere ble oppf\xc3\xb8rt ved byens kystlinje i 1858, og her ble det fisket helt frem til 1962. En bebyggelse med hus og sommerhus ble anlagt langs landingsbroen Maglebyleje p\xc3\xa5 starten av 1900-tallet, i et idyllisk omr\xc3\xa5de._NEWLINE_Byggingen av Kastrup Lufthavn i 1925 bet\xc3\xb8d de f\xc3\xb8rste ekspropriasjoner i Maglebylille, og ved f\xc3\xb8lgende utvidelser i 1969-70 forsvant landsbyen helt. Kunstneren Theodor Philipsen (1840\xe2\x80\x931920) har blant andet hatt Maglebylille som motiv._NEWLINE_Lufthavnsterminalen fra 1939, tegnet av arkitekten Vilhelm Lauritzen, ble i 1999 flyttet til Vilhelm Lauritzen All\xc3\xa9 2 i Maglebylille, og i \xc3\xa5r 2000 gjenskapt etter de opprinnelige tegninger. Bygningen er n\xc3\xa5 fredet.'